หนุ่ม ศรราม สุดเศร้า พ่อเดียร์ ชุมพร เสียชีวิตแล้ว
เกิดข่าวเศร้ารับวงการบันเทิงอีกแล้ว เมื่อพระเอกหนุ่มรุ่นใหญ่ หนุ่ม ศรราม เทพพิทักษ์ ได้โพสต์ข้อความแจ้งข่าวว่าอดีตนักแสดงรุ่นใหญ่ เดียร์ ชุมพร เทพพิทักษ์ ซึ่งเป็นคุณพ่อของตนได้เสียชีวิตลงแล้ว หลังรักษาตัวที่โรงพยาบาล จากอาการเส้นเลือดใหญ่ในสมองตีบ เมื่อปลายปี 2559 ที่ผ่านมา โดยเสียชีวิตที่โรงพยาบาลวิชัยยุทธ ด้วยวัย 78 ปี,โดย หนุ่ม ศรราม ได้โพสต์ภาพของคุณพ่อเดียร์พร้อมข้อความในไอจีส่วนตัวว่า ขออนุญาตแจ้งผู้มีพระคุณทุกท่านให้ทราบครับว่า ป๋าชุมพร (เดียร์) เทพพิทักษ์ ถึงแก่กรรมแล้วครับผม พิธีรดน้ำศพจะมีขึ้นในวันจันทร์ที่ 10 ก.ค. เวลา 16.00 น. และสวดอภิธรรมศพ เวลา 18.30 น. ณ ศาลาปิยชาติ วัดสระเกศราชวรมหาวิหาร จึงเรียนมาเพื่อทราบ ด้วยความเคารพอย่างสูงครับ ขอบพระคุณครับผม #รักหม่าม้ามากกว่าชีวิต#ไอ้หมา @sornramfanclub,ซึ่งหลังจากที่เจ้าตัวได้โพสต์ข้อความดังกล่าวก็มีเพื่อนๆ ตลอดจนแฟนๆ ของเจ้าตัวเข้ามาโพสต์แสดงความเสียใจเป็นจำนวนมาก,สำหรับรายละเอียดพิธีศพของเดียร์ ชุมพร จะมีในวันที่ 10 ก.ค. 2560 ณ ศาลาปิยชาติ วัดสระเกศราชวรมหาวิหาร เวลา 16.00 น. พิธีรดน้ำศพ จากนั้นเวลา 18.30 น. จะเป็นการสวดอภิธรรมศพ โดยจะมีกำหนดการสวดพระอภิธรรมตั้งแต่วันที่ 11-14 ก.ค. 2560 เวลา 19.00 น. และจะมีพิธีฌาปนกิจศพวันอาทิตย์ที่ 16 ก.ค. 2560 เวลา 16.00 น. ณ วัดสระเกศวรมหาวิหาร,บันเทิงไทยรัฐออนไลน์ ขอแสดงความเสียใจมา ณ ที่นี้ด้วย.,ข่าวที่เกี่ยวข้อง ,ย้อนประวัติ เดียร์ ชุมพร อดีตดาวร้ายรุ่นใหญ่ผู้ล่วงลับ 
พระเอกหนุ่มรุ่นใหญ่ หนุ่ม ศรราม ได้โพสต์ข้อความแจ้งข่าวในไอจีว่าอดีตนักแสดงรุ่นใหญ่ เดียร์ ชุมพร เสียชีวิตแล้ว ซึ่งจะมีพิธีรดน้ำศพในวันจันทร์ที่ 10 ก.ค. เวลา 16.00 น. ณ ศาลาปิยชาติ วัดสระเกศราชวรมหาวิหาร
หนุ่ม ศรราม เทพพิทักษ์,ชุมพร เทพพิทักษ์,ชุมพร เทพพิทักษ์ เสียชีวิต,พ่อหนุ่ม ศรราม เสียชีวิต,กอสซิป